stanford-oval/wikipedia huggingface dataset:
Claas Relotius

Claas Relotius vuonna 2018.
Claas Relotius (s. 1985 Hampuri) on saksalainen palkittu toimittaja, jonka Der Spiegel -aikakauslehteen vuosien ajan kirjoittamat monet reportaasit osoittautuivat enemmän tai vähemmän tekaistuiksi. Lehti erotti 33-vuotiaan toimittajan joulukuussa 2018. Relotius myönsi vääristelleensä juttujaan ja puolusteli menettelyään epäonnistumisen pelolla. Tunnustuksensa myötä Relotiukselta on otettu pois muun muassa vuonna 2014 voitettu CNN-uutiskanavan journalistipalkinto, ja hän on ilmoittanut itse palauttavansa saamansa saksalaiset journalistipalkinnot.
Der Spiegel epäilee Relotiusta myös syyrialaisten orpolasten avustamiseen tarkoitettujen keräysvarojen kavaltamisesta. Relotius palkittiin vuonna 2017 European Press Prize -palkinnolla jutustaan, joka kertoi turkkilaiskaupungin kaduilla asuvista Syyrian sisällissotaa paenneista lapsista. Sekin juttu osoittautui pääosin tekaistuksi; jopa tarinan toinen päähenkilö oli keksitty. Jutun pohjalta Relotius aloitti lasten auttamiseksi varojenkeruun omalle tililleen.
Vasquez

Vasquez tai Vásquez on muun muassa seuraavien henkilöiden sukunimi:
Edwin Vásquez (1922–1993), perulainen kilpa-ampuja
Francisco Vásquez de Coronado (1510–1554), espanjalainen tutkimusmatkailija
Hugo Vasquez (s. 1978), venezuelalainen näyttelijä
Jacinto Vásquez Ochoa (1909–1980), kolumbialainen katolinen piispa
Jhonen Vasquez (s. 1974), yhdysvaltalainen sarjakuvapiirtäjä
Martin Vasquez (s. 1963), meksikolais-yhdysvaltalainen jalkapalloilija ja valmentaja
Roberto Vásquez (s. 1983), panamalainen nyrkkeilijä.
Crete Senesi

Maisema Crete Senesissä
Crete Senesi on Italiassa Sienan eteläpuolella, Toscanassa, oleva geologinen alue, jossa on kraatterimaisia maanvyörymiä ja paljaita rinteitä. Maisemaa leimaavat somerikot ja kivivyöryt. Vaaleilla savikentillä kasvaa ohuita sypressejä.
Alueen ydinosassa ovat pieni Buonconventon kaupunki, Monte Oliveton luostari ja Ascianon kylä. Seudulla on paljon patikointipolkuja ja päällystämättömiä niin sanottuja valkoisia teitä (ital. strade bianche), jotka hohtavat kesällä valkoisina.  Seudulla on myös pieni San Giovanni d’Asson kylä, missä on 1000-luvulla rakennettu romaaninen San Pietron kirkko. Kylästä pääsee kävellen Monte Olivetolle.
Muita seudun kyliä ovat Monteroni d’Arbia ja Rapolano Terme.
Crete Senesi
Urheilu

Alueella kilpaillaan keväisin Strade Bianche -maantiepyöräilykilpailu, jonka lähtö- ja maalipaikka on Sienassa.
Aiheesta muualla

Kuvia tai muita tiedostoja aiheesta Crete Senesi Wikimedia Commonsissa
Firenze ja Toscana, Tammi 2007
Maantiepyöräilykilpailu Strade Bianche
Chūō-ku (Fukuoka)

| Chūō-ku (中央区) |
| --- | --- |
 Tenjinin kaupunginosaa, Watanabe-dōri
 Chūō-kun sijainti Fukuokassa
 Chūō-ku
 Koordinaatit: 33°35′21.1″N, 130°23′34.1″E 
Valtio:  Japani
Alue:  Kyūshū
Prefektuuri:  Fukuoka
Kaupunki:  Fukuoka
Pinta-ala:  
 – Kokonaispinta-ala:  15,40 km²
Väkiluku (2017):  195 474
 – Väestötiheys:  12 693 as./km²
Aikavyöhyke:  UTC+9
 
 www.city.fukuoka.lg.jp/chuo/ 
Infobox OKVirheellinen NIMI-arvo: 
Chūō-ku (jap. 中央区, ’keskustan suuralue’) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Nimensä mukaisesti kaupungin keskiosassa sijaitsevan suuralueen pinta-ala on 15,40 neliökilometriä ja siellä on 195 474 asukasta (vuonna 2017).
Chūōn suuralueeseen kuuluvat muun muassa Tenjinin ja Daimyōn kaupunginosat, jotka ovat kaupungin tiheimmin rakennettuja. Alueella toimivat ACROS Fukuoka ja Fukuokan taidemuseo.
Aiheesta muualla

Kuvia tai muita tiedostoja aiheesta Chūō-ku Wikimedia Commonsissa
Suuralueen internetsivut (japaniksi)
Claes Olsson

| Claes Olsson |
| --- | --- |

Henkilötiedot
Syntynyt: 28. marraskuuta 1948 (ikä 75) Helsinki
Ammatti:  elokuvaohjaaja käsikirjoittaja elokuvatuottaja
Ohjaaja
Tunnetuimmat ohjaukset:  Akvaariorakkaus (1993)
Palkinnot
 Parhaan dramatisoinnin Jussi (1986) Naru kaulaan, nulikka! 
Aiheesta muualla
IMDb 
Elonet
Claes Bertel Olsson (s. 28. marraskuuta 1948 Helsinki) on suomenruotsalainen elokuvaohjaaja, -tuottaja ja käsikirjoittaja.
Ura

Olsson on ohjannut kuusi kokoillan elokuvaa ja kymmeniä lyhytelokuvia. Useimmat lyhytelokuvansa hän on leikannut itse ja tehnyt niihin käsikirjoitukset. Monet Olssonin elokuvista pohjautuvat kirjailijoiden – usein suomenruotsalaisten – teksteistä muokattuihin käsikirjoituksiin. Osa elokuvista on suomen- ja osa ruotsinkielisiä.
Ensimmäinen Olssonin ohjaama pitkä elokuva oli osin omaelämäkerrallinen Elvis kissan jäljillä (1987). Seuraavaksi Olsson teki kaksi romaanifilmatisointia: Akvaariorakkaus (1993) perustuu Anna-Leena Härkösen romaanin, Ihanat naiset rannalla (1998) Monika Fagerholmin romaaniin. Onnen varjot -elokuvan (2005) Olsson ohjasi Härkösen käsikirjoituksen pohjalta. Colorado Avenue (2007) perustuu kahteen Lars Sundin romaaniin. Vuoden 2012 Taistelu Näsilinnasta 1918 on draamadokumentti.
Olsson on tuottanut useita kymmeniä elokuvia, joista osa on kansainvälisiä yhteistuotantoja. Olssonin tuotantoyhtiö Kinoproduction Oy (alun perin Kinotuotanto) oli toiminnassa 1977–2016.
Olsson on toiminut useissa elokuva-alan järjestötehtävissä sekä luennoitsijana koti- ja ulkomaisissa oppilaitoksissa. Olsson oli taiteilijaprofessorina vuosina 1996–2001.
Claes Olssonin tytär on dokumenttikuvaaja ja elokuvaohjaaja Iris Olsson.
Filmografia > Kokoillan elokuvat

Elvis kissan jäljillä, 87 min (1987)
Akvaariorakkaus, 100 min (1993)
Ihanat naiset rannalla (Underbara kvinnor vid vatten), 104 min (1998)
Onnen varjot, 104 min (2005)
Colorado Avenue, 120 min (2007)
Taistelu Näsilinnasta 1918, 75 min (2012)
Rikinkeltainen taivas, 120 min (2021)
Palkintoja ja tunnustuksia

Valtion laatutuki ja palkinto (useille elokuville 1971–1998)
Jussi-patsaita ja -kunniakirjoja
Risto Jarva -palkinto 1986 (Häng dej, pojkfan!)
Svenska kulturfondens kulturpris 1992
lukuisia palkintoja elokuvafestivaaleilta ympäri maailman
Elokuva-alan hopeinen ansiomerkki 2014.
Aiheesta muualla

Claes Olsson Internet Movie Databasessa. (englanniksi)
Claes Olsson Elonetissä.
Vassbuken

Vassbuken on suomenruotsalainen Porkkalan seudun kyläyhdistyslehti, jonka perusti Porkala Ungdomsförening rf -yhdistys Kirkkonummella 20. tammikuuta 1907. Alkuperäiseltä nimeltään lehti oli Hvassbuken, joka on ruotsin kielen kilohailia tarkoittavan sanan vanha kirjoitusasu. Lehden ensimmäinen numero ilmestyi vuoden 1907 alkupuolella. Lehden alkuperäisenä tarkoituksena oli kerätä vanhoja tarinoita ja kansanlauluja lähiseudulta Porkkalanniemestä. Hvassbukenille asetettiin toimituskomitea ja lehden artikkeleita luettiin ääneen yhdistyksen seuraavassa kokouksessa. Alkuperäinen Hvassbuken ilmestyi sangen satunnaisesti, ja lehden vanhoja numeroita on nykyisin hyvin vaikeaa löytää.
Nykyinen Vassbuken on Porkala Ungdomsförening -kyläyhdistyksen tiedotuslehti, joka ilmestyy 2–3 kertaa vuodessa. Nykymuotoinen lehti alkoi ilmestyä ensin A5-koossa vuonna 1997 ja sen jälkeen A4-koossa vuodesta 2007 alkaen. Toimituskuntana on toiminut yhdistyksen hallituksen jäsenistöä. Lehti postitetaan kaikille yhdistyksen jäsenille.
Vassenden

| Vassenden |
| --- | --- |

 Vassenden
 Koordinaatit: 61°29′34″N, 6°06′39″E 
Valtio:  Norja
Lääni:  Vestland
Kunta:  Sunnfjord
Pinta-ala:  
 – Maa:  0,4 km²
Väkiluku (2023):  327
 – Väestötiheys:  817,5 as./km²
Infobox OKVirheellinen NIMI-arvo: 
Vassenden on taajama Sunnfjordin kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 327 vuonna 2023.
Aiheesta muualla

Kuvia tai muita tiedostoja aiheesta Vassenden Wikimedia Commonsissa
Vanilla Sky

| Vanilla Sky |
| --- | --- |
 Elokuvan virallinen juliste.
Ohjaaja:  Cameron Crowe
Käsikirjoittaja:   Cameron Crowe  Alejandro Amenábar  Mateo Gil 
Tuottaja:   Cameron Crowe  Tom Cruise  Paula Wagner 
Säveltäjä:  Nancy Wilson
Kuvaaja:  John Toll
Leikkaaja:   Joe Hutshing  Mark Livolsi 
Tuotantosuunnittelija:  Catherine Hardwicke
Pääosat:   Tom Cruise  Penélope Cruz  Cameron Diaz  Jason Lee  Kurt Russell 
Valmistustiedot
Valmistusmaa:  Yhdysvallat
Tuotantoyhtiö:  Cruise/Wagner Productions Vinyl Films Summit Entertainment
Levittäjä:  Paramount Pictures
Ensi-ilta:   14. joulukuuta 2001
Kesto:  136 min
Alkuperäiskieli:  englanti
Budjetti:  68 000 000 $
Tuotto:  203 388 341 $
Aiheesta muualla
IMDb 
Elonet
AllMovie
Infobox OKNimi-testi OK: 
Vanilla Sky on vuonna 2001 ensi-iltansa saanut Cameron Crowen ohjaama yhdysvaltalainen fantasia-, tieteis- ja jännityselokuva, jonka päärooleissa esiintyy useita tunnettuja näyttelijöitä, kuten Tom Cruise, Penélope Cruz, Jason Lee, Cameron Diaz, Kurt Russell ja Tilda Swinton.
Uudelleenfilmatisointi

Elokuva on englanninkielinen toisinto vuoden 1997 espanjalaisesta elokuvasta Avaa silmäsi (esp. Abre los ojos), jonka kirjoittivat Alejandro Amenábar ja Mateo Gil. Penélope Cruz näyttelee molemmissa versioissa.
Elokuvan nimi Vanilla Sky (”vaniljataivas”) viittaa taivaaseen Claude Monet´n maalauksessa Seine Argenteuil´ssä, joka myös näkyy elokuvassa.
Juoni

Elokuva kertoo ökyrikkaan lehtitalon omistajan perijästä, jonka sielunmaisemaa kuvataan monenkirjavissa tilanteissa. Elokuva on kuvaukseltaan poikkeuksellinen ja sitä on kuvailtu osittain musiikkivideon tai unimaailman tapaiseksi.
Näyttelijät

| 0 | 1 | 2 |
| --- | --- | --- |
|  Tom Cruise  | … |  David Aames   |
|  Penélope Cruz  | … |  Sofia Serrano   |
|  Jason Lee  | … |  Brian Shelby   |
|  Kurt Russell  | … |  Curtis McCabe   |
|  Cameron Diaz  | … |  Julianna ”Julie” Gianni   |
|  Noah Taylor  | … |  Edmund Ventura   |
|  Timothy Spall  | … |  Thomas Tipp   |
|  Tilda Swinton  | … |  Rebecca Dearborn   |
|  Michael Shannon  | … |  Aaron   |
|  Shalom Harlow  | … |  Colleen   |
|  Oona Hart  | … |  Lynette   |
|  Ivana Milicevic  | … |  Emma   |
|  Johnny Galecki  | … |  Peter Brown   |
Aiheesta muualla

Vanilla Sky Internet Movie Databasessa (englanniksi)
Chūō (Yamanashi)

| Chūō (中央市) |
| --- | --- |
 Shōgyō-jin temppeli
 lippu:  symboli
 Chūōn sijainti Yamanashin prefektuurissa
 Chūō
 Koordinaatit: 35°35′59″N, 138°31′02″E 
Valtio:  Japani
Alue:  Chūbu, Kōshin’etsu
Prefektuuri:  Yamanashin prefektuuri
Pinta-ala:  
 – Kokonaispinta-ala:  31,69 km²
Väkiluku (06/2020):  30 973
 – Väestötiheys:  977,4 as./km²
Symbolit:  
 – Puu:  Kirsikka
 – Kukka:  Astragalus sinicus
 – Lintu:  Valkoinen haikara
 
 https://www.city.chuo.yamanashi.jp/ 
Infobox OKVirheellinen NIMI-arvo: 
Chūō (jap. 中央市, Chūō-shi) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin keskiosassa Kōfun altaan eteläreunalla. Kaupungin läpi virtaa Fuefukijoki, länsirajalla Kamanashijoki. Etelässä kaupungin alue ulottuu Misakavuorten reunavuorille. Chūōssa on 30 973 asukasta (kesäkuussa 2020) ja sen pinta-ala on 31,69 neliökilometriä.
Chūōn kaupunki perustettiin vuonna 2006 liittämällä yhteen Tamahon ja Tatomin maaseutukaupungit sekä Toyotomin kyläkunta. Kaupungin nimi merkitsee kirjaimellisesti ’keskusta’ tai ’keskellä’ ja juontuu siitä, että kaupunki sijaitsee aivan Yamanashin prefektuurin keskiosassa. Historiallisesti kaupungin alue oli tulville altis, mutta Sengoku- ja Edo-kausien laajamittaisten maanrakennustöiden ansiosta siitä tuli viljavaa riisinviljelyseutua. Riisin lisäksi siellä viljellään kasviksia ja hedelmiä, kuten maissia. Kaupunkiin on sijoittunut myös hienomekaanista teollisuutta. Se on kasvattanut väkilukuaan yhtenä läheisen Kōfun kaupungin esikaupungeista.
Kaupunkiin kuuluvilta Fuefukijoen vasemman rannan kukkulaisilta alueilta, joilla asutus on vanhaa, on löydetty useita arkeologisia kohteita. Chūōssa toimii Yamanashin yliopiston lääketieteellinen tiedekunta. Kaupunkia palvelee JR Tōkain Minobu-linja.
Kuvia

Tatomin ala-aste
Higashi-Hanawan rautatieasema
Aiheesta muualla

Kuvia tai muita tiedostoja aiheesta Chūō Wikimedia Commonsissa
Kaupungin internetsivut (japaniksi)
Vasovaara

Vasovaaralta
Vasovaaran veljeshaudan muistomerkki
Vasovaara on vaara ja entinen pikkukylä Venäjällä Vienan Karjalassa Kostamuksen kaupunkipiirissä rajavyöhykkeellä noin viiden kilometrin pässä Suomen rajasta. Vaaran yli kulkee Raatteentien jatke kohti Vuokkiniemeä. Siinä on sijainnut Neuvostoliiton kasarmi ja kenttävartio.
Raatteen tien taistelualue talvisodassa ulottui Vasovaaraan, joka oli puna-armeijan saapumisreitillä. Jatkosodassa suomalaiset valtasivat Vasovaaran kasarmin saksalaisten Stuka-pommittajien tukemana 1. heinäkuuta 1941 ja pystytti kasarmin katolle Suomen sotalipun. Tähän aikaan Vasovaara kuului hallinnollisesti Kalevalan piiriin. Nykyään vaaralla on talvisodan veljeshautamuistomerkki kaatuneiden neuvostosotilaiden muistolle.
Aiheesta muualla

Vilho A. Uomalan kuva Vasovaarasta 1943, Sota-arkisto
Vassar College

| Vassar College |
| --- | --- |
 Vassar Collegen päärakennus
Perustettu:  1861
Tyyppi:  Liberal arts college
Opiskelijoita:  2300
Sijainti:  Poughkeepsie, New York  Yhdysvallat
Kampus:  400 ha
Sivusto:  http://www.vassar.edu
Vassar College on yksityinen korkeakoulu Poughkeepsiessä, Yhdysvaltojen New Yorkin osavaltiossa. Siellä voi suorittaa kandidaatin tutkinnon taiteissa, kielissä, luonnontieteissä tai sosiologiassa, sekä maisterin tutkinnon biologiassa, kemiassa ja teatteritieteessä. Koulussa on noin 2300 opiskelijaa.
Matthew Vassar perusti collegen 1860-luvulla. Se otti aluksi vain naisopiskelijoita, miehiä pääsi oppilaiksi heti toisen maailmansodan jälkeen ja laajemmin vasta vuodesta 1969.
Nykyisin opiskelijoista noin kymmenen prosenttia tulee ulkomailta, etenkin Kiinasta, Intiasta ja Etelä-Koreasta. Hakijoita on paljon enemmän kuin opiskelupaikkoja, vajaat 20% hakijoista pääsee kouluuun ja lähes kaikilla valituilla on parhaat mahdolliset arvosanat koulutodistuksessaan (keskiarvo 3.9 asteikolla 1-4). Todistuksen lisäksi valintaan vaikuttaa opettajien suosituskirje, valinnainen pääsykoe ja 300-sanainen ainekirjoitus. Kouluun päässeistä 87% valmistuu neljässä vuodessa ja kaikkiaan 93% kuudessa vuodessa.
Vassarissa opiskelu maksaa noin 83 tuhatta dollaria, kun mukaan lasketaan opetus, kirjat, ruoka ja asuminen koulun asuntolassa.  Noin kaksi kolmasosaa opiskelijoista voi saada opintotukea, mikäli he ovat Yhdysvaltojen kansalaisia tai asuvat maassa pysyvästi.
Aiheesta muualla

Kuvia tai muita tiedostoja aiheesta Vassar College Wikimedia Commonsissa
Vahteriston luonnonsuojelualue

| --- | --- |
Sijainti:  Riihimäki Suomi
Pinta-ala:  121 ha
| --- | --- |
Perustettu:  26. toukokuuta 2008
muokkaa - muokkaa wikitekstiä - muokkaa Wikidataa
Vahteriston luonnonsuojelualue on Riihimäelle vuonna 2008 perustettu luonnonsuojelualue. Vahteriston 121 hehtaarin suojelualue käsittää pääosan Vahteristonmäkeä sekä Huhtionmäen länsipuolen ja itäreunan. Luonnonsuojelualueella on monimuotoista metsäluontoa, jossa vuorottelevat moreenirinteet, suopainanteet ja korpimetsät. Tuoreen ja lehtomaisen kankaan kuusivaltaiset metsät ovat vallitsevia kasvillisuustyyppejä. Erityisen arvokkaita ovat Huhtionmäen lähteikkö sekä Vahteristonmäen korpinotko.
Luonnonsuojelualueella esiintyy kangasmetsälle tyypillistä seinäsammalta sekä kerrossammalta. Sammalikossa voi havaita ukkoetanoita. Alueen eläimistöstä mainittakoot hirvi, liito-orava, metsähiiri ja metsämyyrä. Linnustoon kuuluvat muun muassa tiltaltti ja pyy.
Alueesta tehtiin luonnonsuojelalue Riihimäen kaupungin hakemuksesta ja Hämeen ympäristökeskuksen päätöksellä 26. toukokuuta 2008.
Vahteriston luonnonsuojelualueella on noin kilometrin pituinen luontopolku, jolla voi tutustua kantahämäläiseen metsämaisemaan. Polku kulkee halki kuusivoittoisen kangasmetsän ja korpipainanteiden korkeat kallioalueet männiköineen jäävät polun länsipuolelle. Luontopolun varrella on myös opastauluja, jotka kertovat alueen luonnosta. Opastauluilla merkatun luontopolun lisäksi alueella on myös muita polkuja, joista yksi kulkee Huhtionmäkeä pitkin.
Luonnonsuojelualueen läpi kulkee myös viiden kilometrin ulkoilureitti Uhkolasta Suonummen majalle. Talvisin ulkoilureitti toimii hiihtolatuna. Luonnonsuojelualueen läheisyydessä, Uhkolansuolla on atsaleapuistona tunnettu Helsingin yliopiston istutuskokeilu, jonne on istuettu noin 200 atsaleaa.
Upossarpio

| Upossarpio> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Sarpiokasvit Alismataceae
Suku::  Sarpiot Alisma
Laji::  wahlenbergii
Kaksiosainen nimi
 Alisma wahlenbergii  (Holmb.) Juz. 
Katso myös
   Upossarpio Wikispeciesissä  
Infobox OKNimi-testi OKIUCN-testi OK: 
Upossarpio (Alisma wahlenbergii, syn. A. gramineum subsp. wahlenbergii) on harvinainen, Itämerelle kotoperäinen vesikasvi. Suurin osa lajin kaikista esiintymistä kasvaa Suomen alueella. Laji on Suomessa rauhoitettu ja luonnonsuojeluasetuksen mukaan erityisesti suojeltava laji.
Ulkonäkö ja koko

Upossarpio kasvaa koko elämänsä upoksissa veden alla. Kasvin varsi kasvaa 10–30 cm korkeaksi. Varren tyveltä lähteviä lehtiä on kymmenkunta. Lehdet ovat usein vartta pidemmät, nauhamaisia, rentoja ja 1–3 mm leveitä. Kukintovanoja on korkeintaan muutama, ja niissä jokaisessa on 1–3 kiehkurainen kukinto. Joskus alimman kiehkuran haarat ovat toistamiseen haaraisia. Kukat ovat pieniä ja valkoisia, lähes puolikkaan herneen kokoisia ja muotoisia. Jokaiseen kukkaan kehittyy kymmenkunta pähkylää. Upossarpio kukkii heinä-elokuussa. Vaikka laji on monivuotinen, useimmat yksilöt tuhoutuvat talven aikana. Uudet kasvustot kasvavat siemenistä.
Kukkimaton upossarpio muistuttaa useita muita kapealehtisiä uposkasveja, mutta tavallisesti kasvi kukkii ja on siten helppo tunnistettava. Eniten laji muistuttaa heinäsarpiota (A. gramineum), mutta lajeja ei juurikaan tavata samoilla esiintymisalueilla.
Levinneisyys

Upossarpio on Itämerellä kotoperäinen laji. Lajin suurimmat esiintymät ovat Perämeren Suomen puoleisella rannikolla Kalajoelta Kemiin. Yleisimmillään laji on Oulun, Hailuodon ja Limingan seuduilla. Aikaisemmin upossarpiota on tavattu myös Vaasan seuduilta sekä Pyhtäältä itäiseltä Suomenlahdelta. Näiltä alueilta lajin oletettiin hävinneen, mutta sitä löytyi vuonna 2022 Pyhtään Munapirtistä.
Suomessa kasvaa 80 % koko Euroopan ja samalla koko maailman upossarpioista. Suomen ulkopuolelta lajia on tavattu Suomenlahden itäpohjukasta Venäjältä sekä Keski-Ruotsista Mälaren-järvestä.
Elinympäristö

Upossarpio kasvaa matalassa murtovedessä. Kasvupaikat ovat pääasiassa suojaisia ja pehmeäpohjaisia rantoja, esimerkiksi rantaviivan läheiset lammit. Laji suosii myös rantalaitumia ja on kärsinyt perinteisen laidunnuksen loppumisesta. Perämeren maankohoamisalueilla lajin kasvupaikat tuhoutuvat jatkuvasti, mutta toisaalta tilalle syntyy koko ajan myös uusia elinympäristöjä.
Aiheesta muualla

Kasviatlas 2021: Upossarpion levinneisyys Suomessa.
David Musuľbes

| Mitalit> Miesten vapaapaini.Maa:   Venäjä. Olympialaiset  | Mitalit> Miesten vapaapaini.Maa:   Venäjä. Olympialaiset  | Mitalit> Miesten vapaapaini.Maa:   Venäjä. Olympialaiset  | Miesten vapaapaini> Maa:   Venäjä. |
| --- | --- | --- | --- |
|  Kultaa | Sydney 2000 | 130 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Sofia 2001 | 130 kg |  |
|  Kultaa | Teheran 2002 | 120 kg |  |
|  Pronssia | Istanbul 1994 | 100 kg |  |
|  Pronssia | Krasnojarsk 1997 | 130 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Freiburg 1995 | 100 kg |  |
|  Kultaa | Varsova 1997 | 125 kg |  |
|  Kultaa | Budapest 2001 | 130 kg |  |
|  Kultaa | Baku 2002 | 120 kg |  |
|  Kultaa | Riika 2003 | 120 kg |  |
|  Hopeaa | Budapest 2000 | 130 kg |  |
|  Pronssia | Budapest 1996 | 100 kg |  |
|  Pronssia | Bratislava 1998 | 130 kg |  |
Maa:   Slovakia
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 120 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Tampere 2008 | 120 kg |  |
David Vladimirovič Musuľbes (ven. Давид Владимирович Мусульбес, Dаvid Vladimirovitš Musulbes, s. 28. toukokuuta 1972 Ordžonikidze, Pohjois-Ossetian ASNT, Neuvostoliitto) on slovakialainen, aikaisemmin Venäjää edustanut, kilpauransa päättänyt vapaapainija, olympiavoittaja, maailman- ja euroopanmestari.
100–130 kilogramman painoluokissa kilpaillut Musuľbes voitti Venäjän edustajana olympiakultaa Sydneyssä 2000, kaksi maailmanmestaruutta, kaksi MM-pronssia, viisi Euroopan mestaruutta ja kolme muuta EM-mitalia. Vuonna 2008 hän edusti Slovakiaa ja voitti ensin keväällä EM-pronssia Tampereella ja loppukesästä olympiapronssia Pekingissä.
Valter Lindberg

Valter Rafael Lindberg (6. huhtikuuta 1897 Tammisaari – 5. helmikuuta 1976 Helsinki) oli suomalainen tilastotieteilijä. Hän oli Helsingin yliopiston dosentti vuosina 1936–1951, Tilastollisen päätoimiston yliaktuaari 1929–1934, osastonjohtaja 1934–1953, ylijohtaja vuodesta 1953. Hänelle myönnettiin professorin arvonimi 1947. Lindbergin puoliso oli Marta Cecilia Lindroos, heidän pojastaan Sten Valter Lindbergistä (s. 1926) tuli lääkäri.
DHA

DHA (engl. Directory Harvest Attack) on roskapostittajien käyttämä tekniikka, jonka avulla he keräävät toimivia sähköpostiosoitteita.
Tekniikkaa käytettäessä roskapostittajat lähettävät postia järjestelmällisesti muodostettuihin osoitteisiin. Sähköpostiosoitteiden käyttäjätunnusosa on muodostettu esimerkiksi generoimalla kaikki alle 15 merkkiä pitkät kirjainten ja numeroiden yhdistelmät tai käyttämällä eri etu- ja sukunimien yhdistelmiä. Jokainen käytetty sähköpostiosoite, jota sähköpostipalvelin ei ilmoita olemattomaksi tulkitaan toimivaksi osoitteeksi. 
Kerättyjä osoitelistoja myydään tavallisesti toisille roskapostittajille.
Cowboys & Englishmen

| Cowboys & Englishmen Poco |
| --- | --- | --- |

Studioalbumin tiedot
 Julkaistu: helmikuu 1982
 Formaatti: LP
 Tuottaja(t): Mike Flicker
 Tyylilaji: country rock
 Kesto: 33.34
 Levy-yhtiö: MCA Records
Pocon muut julkaisut
| Blue and Gray 1981 | Cowboys & Englishmen 1982 | Ghost Town 1982 |
Cowboys & Englishmen on country rock-yhtye Pocon 16. albumi vuodelta 1982.
Kappaleet > A-puoli

Sea Of Heartbreak – 3.38 (säv. Paul Hampton, Hal David)
No Relief In Sight – 3.05 (säv. Rory Bourke, Eugene Dobbins, Johnny Wilson)
There Goes My Heart – 3.06 (säv. Paul Cotton)
Ashes – 3.00 (säv. Rusty Young, Johnny Logan)
Feudin' (Instrumental) – 2.15 (säv. Young)
Kappaleet > B-puoli

Cajun Moon – 3.58 (säv. J.J. Cale)
Ribbon Of Darkness – 3.02 (säv. Gordon Lightfoot)
If You Could Read My Mind – 3.51 (säv. Lynn Duddy & John Edwards)
While You're On Your Way – 3.41 (säv. Tim Hardin))
The Price Of Love – 3.31 (säv. Don & Phil Everly)
Kokoonpano

Paul Cotton – kitara, laulu
Rusty Young – steel guitar, kitara, laulu
Charlie Harrison – basso, laulu
Steve Chapman – rummut
Kim Bullard – kosketinsoittimet, laulu
Arviot

Allmusic: